《凤瑞送杨筦勾赴西台御史》
元代·丁复

凤瑞下平世，岂必一树栖。朝鸣江梧东，夕语陇竹西。

伶伦奉轩江，截管相与齐。和音谐钧天，众声次昂低。

黄钟肇大律，四序乃不迷。天地一以准，造物窥先倪。

丹山久寂寥，楚狂歌德衰。宁知仲尼江，百世闻喈喈。

□□千仞姿，翙翙五采仪。群羽相从之，效职各参差。

□□因农劝，钩辀缘客悲。风俗或有间，道路相是非。

□君关西胄，清白振前遗。官居扫一室，蔬茹备晨炊。

□□交蓬堵，扪虱亲布衣。布衣无所言，清时愿有为。

新春刷骢马，况今当远违。挥策长江澨，振辔清渭湄。

载歌周雅篇，复咏召南诗。

作者简介：元台州天台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。